വാപ്പാലശ്ശേരി

കേരളത്തിലെ എറണാകുളം ജില്ലയിലെ നെടുമ്പാശ്ശേരി ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് വാപ്പാലശ്ശേരി. കൊച്ചി അന്താരാഷ്ട്ര വിമാനത്താവളത്തിനടുത്തായി സ്ഥിതിചെയ്യുന്ന ഗ്രാമമാണിത്. ഏറ്റവും അടുത്ത പട്ടണം അങ്കമാലിയാണ്. ഈ പ്രദേശം വലിയ വാപ്പാലശ്ശേരി, ചെറിയ വാപ്പാലശ്ശേരി എന്നിങ്ങനെ രണ്ടായി അറിയപ്പെടുന്നു. എൻ എച്ച് 544 ഹൈവേക്ക് ചുറ്റുമായാണ് ചെറിയ വാപ്പാലശ്ശേരി സ്ഥിതിചെയ്യുന്നത്. കാലടി - എയർ പോർട്ട് റോഡിലാണ് വലിയ വാപ്പാലശ്ശേരി അഥവാ വാപ്പാലശ്ശരി സ്ഥിതിചെയ്യുന്നത്. നായത്തോട്, കവരപ്പറമ്പ്, അകപ്പറമ്പ്, ചെറിയ വാപ്പാലശ്ശേരി എന്നിവയാണ് ചുറ്റുമുള്ള ഗ്രാമങ്ങൾ.

ഇടമലയാർ കനാൽ വാപ്പാലശ്ശേരി വഴി കടന്നു പോകുന്നു. നിർദ്ദിഷ്ട ശബരി റെയിൽ പാതയും വാപ്പാലശ്ശേരിവഴിയാണ് കടന്നുപോകുന്നത്. 

ആരാധനാലയങ്ങൾ
വാപ്പാലശ്ശേരി ശ്രീ മുത്തപ്പൻ ക്ഷേത്രം, മുത്തിച്ചോട് ക്ഷേത്രം, വാപ്പാലശ്ശേരി ശ്രീകൃഷ്ണ സ്വാമി ക്ഷേത്രം, വെള്ളം ഭഗവതി ക്ഷേത്രം എന്നിവയാണ് ഇവിടെ സ്ഥിതിചെയ്യുന്ന പ്രധാന ക്ഷേത്രങ്ങൾ.

വർഗ്ഗം:എറണാകുളം ജില്ലയിലെ ഗ്രാമങ്ങൾ